Úradný vestník L 335 , 10/12/1998 S. 0033 - 0038



Nariadenie Komisie (ES) č. 2647/98 z 9. decembra 1998 stanovujúce podrobné pravidlá pre uplatňovanie nariadenia Rady (ES) č. 2330/98 stanovujúceho ponuku náhrady určitým výrobcom mlieka a výrobkov z mlieka dočasne obmedzeným vo vykonávaní svojej činnosti a ktoré zavádza tlačivo na žiadosti o náhradu KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 2330/98 z 22. októbra 1998, ktorým sa ustanovuje ponuka náhrady určitým výrobcom mlieka a výrobkov z mlieka dočasne obmedzeným vo vykonávaní svojej činnosti [1], najmä na jeho články 9 a 16, keďže podľa článku 9 nariadenia (ES) č. 2330/98 žiadosti o náhradu musia dotknutí výrobcovia príslušnému orgánu, ktorý sa na tento účel určil v každom členskom štáte, zasielať na štandardnom tlačive; keďže takéto tlačivo sa musí vypracovať, aby príslušným orgánom slúžilo ako pracovný doklad, pričom každý z týchto orgánov má právo upraviť jeho obsah v závislosti od rozdielov v administratívnych požiadavkách; keďže podľa článku 16 tohto nariadenia sa Komisii nariadilo, aby prijala presné pravidlá na jeho uplatňovanie, a to najmä pokiaľ ide o ustanovenia týkajúce sa úhrady nákladov na konateľov príslušných výrobcov; keďže pri ponúknutí náhrady je potrebné zohľadniť odmeny konateľov, ktoré vznikli výrobcom pri uplatňovaní ich nárokov voči inštitúciám spoločenstva pred nadobudnutím účinnosti nariadenia (ES) č. 2330/98; keďže dôvody, ktoré viedli Radu k tomu, že určila, aby sa náhrada vypočítavala paušálne, platia aj pre náklady na konateľov; keďže naviac jediný konateľ neraz zastupoval veľký počet výrobcov; keďže sa preto považuje za vhodné preplatiť odmeny paušálne; keďže tým výrobcom, ktorí dali podnet na súdne konanie súdu prvého stupňa, vzniknú väčšie odmeny pre konateľov, a preto by mali obdržať väčšiu paušálnu čiastku; keďže v určitých osobitných prípadoch by sa malo rátať aj s možnosťou preplácania nákladov ponad paušálnu čiastku; keďže sa považuje za vhodné zaviesť ako potvrdenie o úplnom a konečnom vyrovnaní dokument jednotný pre celé spoločenstvo bez toho, aby sa to dotklo práva Komisie v prípade potreby upraviť pre určitý členský štát jeho znenie; keďže opatrenia, ktoré sa ustanovujú v tomto nariadení, sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 Tlačivo, ktoré sa uvádza v článku 9 nariadenia (ES) č. 2330/98, má podobu podľa toho, ako sa to uvádza v prílohe I. Príslušný orgán môže tlačivo upraviť, aby sa zohľadnili informácie, ktoré už má k dispozícii, alebo aby sa získali ďalšie informácie či podklady, ktoré sú potrebné na účel vykonávania ustanovení nariadenia (ES) č. 2330/98, najmä na jeho článok 5 (3) a (4). Článok 2 Náklady, ktoré určitému výrobcovi vznikli v súvislosti s vyplatením odmeny konateľovi, ktorý ho zastupoval v konaní s inštitúciami spoločenstva, sa preplatia paušálne vo výške 0,5 % z čiastky náhrady, ktorá sa uvádza v článku 10 nariadenia (ES) č. 2330/98 s výhradou minimálnej čiastky 500 ECU, pokiaľ ide o výrobcov, ktorí dali podnet na súdne konanie proti spoločenstvu na súd prvého stupňa, a minimálnej čiastky 250 ECU v ostatných prípadoch. Preplatenie vykoná príslušný orgán len na žiadosť výrobcu vo forme, ktorá sa uvádza v článku 1, a po predložení faktúry, ktorou sa účtuje konateľova odmena. Suma, ktorá sa vyplatí výrobcovi, však nesmie byť väčšia ako čiastka, ktorá sa uvádza na faktúre, pričom každý výrobca môže uplatniť len odmenu jedného konateľa. Článok 3 Bez ohľadu na ustanovenia článku 2, v prípadoch, ktoré boli predmetom rozhodnutia súdu prvého stupňa vo veci zodpovednosti inštitúcií spoločenstva, inštitúcie spoločenstva sa s dotknutými výrobcami môžu priamo dohodnúť na čiastke nákladov. Článok 4 Na účely tohto nariadenia organizácia, ktorá poskytuje služby len za poplatky, sa nepovažuje za konateľa. Článok 5 Príslušný orgán uvedie a do náhrady ponúknutej výrobcovi zaráta čiastku, ktorá sa určí v súlade s článkom 2, prípadne čiastku, na ktorej sa dohodne v súlade s článkom 3 a ktorá sa oznámi príslušnému orgánu s tým, že najprv preverí, či sa konateľova faktúra týka nákladov za služby, ktoré sa vykonali ešte pred nadobudnutím účinnosti nariadenia (ES) č. 2330/98. Články 11 a 12 nariadenia (ES) č. 2330/98 sa vzťahujú takisto na vyššie uvedenú sumu. Článok 6 Potvrdenie o úplnom a konečnom vyrovnaní, ktoré sa uvádza v článku 13 (3) nariadenia (ES) č. 2330/98, sa vyhotoví na štandardnom tlačive podľa prílohy II. Komisia môže na žiadosť členského štátu rozhodnúť, aby sa upravilo štandardné tlačivo pre tento členský štát v záujme zohľadnenia príslušných osobitných vnútroštátnych ustanovení. Článok 7 Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 9. decembra 1998 Za Komisiu Franz Fischler člen Komisie [1] Ú. v. ES L 291, 30.10.1998, s. 4. -------------------------------------------------- PRÍLOHA I +++++ TIFF +++++ +++++ TIFF +++++ +++++ TIFF +++++ -------------------------------------------------- PRÍLOHA II +++++ TIFF +++++ --------------------------------------------------